U svakoj državi u našem regionu zabilježen je slučaj koronavirusa. U Crnoj Gori zabilježenog slučaja i dalje nema iako je povećana vjerovatnoća unošenja koronavirusa u našu zemlju. Podsjetimo da je prije sedmicu rizik po zdravlje stanovništva Crne Gore od infekcije novim koronavirusom podignut na visok.

Pod zdravstvenim nadzorom u Crnoj Gori trenutno se nalazi 380 ljudi, kazao je za Antenu M pomoćnik direktora Instituta za javno zdravlje Senad Begić.

Zdravstveni nadzor, kako su naveli, ne podrazumijeva ograničenje kretanja, tako da su osobe pod nadzorom slobodne da putuju unutar i izvan Crne Gore.

Čelnici naših zdravstvenih institucija ranije su više puta ponovili da razloga za paniku, a ministar zadravlja Kenan Hrapović je kazao da su sve aktivnosti države usmjerene na pravovremen odgovor u odnosu na aktuelnu epidemiološku situaciju sa kojom se suočava cijela planeta.

U Crnoj Gori ima dovoljno testova za otkrivanje koronavirusa, preko hiljadu, ranije je saopštio direktor Instituta Boban Mugoša.

"Kod nas je nešto malo manje od 40 ljudi bilo testirano na koronavirus. Svi testovi bili su negativni", saopštio nam je Begić.